title: 2011/586/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/181

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2009
   (2011/586/EU)
   EUROOPAN PARLAMENTTI, joka
   ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (3) ja erityisesti sen 19 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0132/2011),

               1.

               myöntää Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 52.

      (2)  EYVL L 248, 16.9.2002, s. 1.

      (3)  EYVL L 208, 5.8.2002, s. 1.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/182

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (3) ja erityisesti sen 19 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0132/2011),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 5. toukokuuta 2010 Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2008 (5) ja vastuuvapauspäätökseen liitetyssä päätöslauselmassa se muun muassa

                           —

                           totesi, ettei virasto laatinut monivuotista työohjelmaa ja ettei sen työohjelman ja maksusitoumusmäärärahojen välillä ollut yhteyttä,

                           —

                           kiinnitti huomiota siihen, että tilintarkastustuomioistuin joutui vuosien 2006 ja 2007 tapaan jälleen toteamaan, että oikeudellisia sitoumuksia tehtiin ennen vastaavien talousarviositoumusten tekemistä,

                           —

                           piti huolestuttavana tilintarkastustuomioistuimen havaintoa, että määrärahasiirtoja tehtiin vuonna 2008 jälleen huomattavan paljon (52 vuonna 2008 ja 32 vuonna 2007),

               C.

               ottaa huomioon, että viraston määrärahat olivat 48 000 000 euroa, mikä oli 3,8 prosenttia vähemmän kuin varainhoitovuonna 2008,

               1.

               panee tyytyväisenä merkille, että tilintarkastustuomioistuimen mukaan viraston varainhoitovuoden 2009 tilit ovat luotettavat ja tilien perustana olevat toimet ovat kaiken kaikkiaan lailliset ja asianmukaiset;

               2.

               toteaa, että virasto sai unionin vuoden 2009 talousarviosta maksusitoumusmäärärahoina 44 335 000 euroa ja maksumäärärahoina 48 300 000 euroa;

      Toiminta

               3.

               on tyytyväinen siihen, että virasto hyväksyi maaliskuussa 2010 viisivuotisen työohjelmansa;

               4.

               kehottaa virastoa harkitsemaan myös Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; pyytää sen vuoksi virastoa tiedottamaan vastuuvapauden myöntävälle viranomaiselle toteuttamistaan toimista;

               5.

               kehottaa jälleen kerran virastoa esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden ja sitä edeltävän varainhoitovuoden aikana toteutetuista toimista, jotta vastuuvapauden myöntävällä viranomaisella on mahdollisuus arvioida paremmin viraston toimintaa eri vuosina;

      Määrärahasiirrot

               6.

               pitää huolestuttavana tilintarkastustuomioistuimen havaintoa, että määrärahasiirtoja tehtiin vuonna 2009 jälleen huomattavan paljon (49 vuonna 2009, 52 vuonna 2008 ja 32 vuonna 2007); kehottaakin virastoa parantamaan suunnittelua ja seurantaa talousarvion määrärahasiirtojen määrän vähentämiseksi;

      Ennen talousarviositoumuksia tehdyt oikeudelliset sitoumukset

               7.

               kehottaa virastoa vähentämään edelleen sellaisten oikeudellisten sitoumusten määrää, jotka tehdään ennen vastaavien talousarviositoumusten tekemistä; muistuttaa virastoa siitä, että tilintarkastustuomioistuin on vuodesta 2006 raportoinut tapauksista, joissa rikotaan varainhoidon puiteasetuksen 62 artiklan 1 kohtaa; pitää kuitenkin myönteisinä viraston pyrkimyksiä parantaa tilannetta tarjoamalla tilapäistä koulutusta ennen talousarviositoumuksia tehtävien oikeudellisten sitoumusten välttämiseksi;

      Hankintamenettelyt

               8.

               kehottaa painokkaasti virastoa soveltamaan hankintamenettelyjä asianmukaisesti; panee tyytyväisenä merkille, että virasto on sisällyttänyt vuosikertomukseen 2009 neuvottelumenettelyjä koskevan erillisen liitteen antaakseen budjettivallan käyttäjälle tietoa asiasta;

      Henkilöstö

               9.

               panee merkille, että henkilöstön valintamenettelyissä on puutteita, jotka vaarantavat menettelyjen seurattavuuden; kehottaakin painokkaasti virastoa korjaamaan seuraavat nykyiset puutteet: kirjallisia kokeita ei tehty nimettömästi, ennalta määriteltyjä kriteereitä ei noudatettu, eikä jatkoon selvinneiden hakijoiden valintakriteereitä sovellettu yhdenmukaisesti;

      Sisäinen tarkastus

               10.

               muistuttaa, että viraston pääjohtaja on velvollinen antamaan vastuuvapauden myöntävälle viranomaiselle yhteenvedon sisäisen tarkastuksen osaston kertomuksesta ja hänen on tämän velvoitteen mukaisesti asetettava saataville kaikkien sisäisen tarkastajan tekemissä tarkastuksissa annettujen suositusten sisältö;

               11.

               ottaa huomioon, että sisäinen tarkastus on toimittanut tarkastuksen, joka koski aluskannan valmiutta torjua meren pilaantumista, arvioidakseen sisäisen valvontajärjestelmän asianmukaisuuden ja vaikuttavuuden öljyvahinkoja koskevan valmius- ja torjuntajärjestelmän suhteen; kehottaa virastoa panemaan sisäisen tarkastuksen ”erittäin tärkeät” suositukset pikaisesti täytäntöön; korostaa erityisesti tarvetta

                           —

                           huolehtia strategisesta suunnittelusta ja valvoa viraston sidosryhmiä sekä saada yleiskuva jäljellä olevista öljyvahinkojen riskeistä,

                           —

                           noudattaa hallinnollisia menettelyjä,

                           —

                           analysoida varusteiden hallinnan mahdollisia vaihtoehtoja ja arvioida niiden taloudellista ja operatiivista vaikutusta,

                           —

                           dokumentoida alusten käyttöönottopäätökset;

               12.

               ottaa myös huomioon, että sisäinen tarkastus toimitti tarkastuksen toimintasuunnitelman toteuttamisen seurannasta; panee merkille, että virasto ei ole vielä pannut täytäntöön sisäisen tarkastuksen suosituksia muun muassa sisäisen riskinarvioinnin käyttöönotosta, nykyisten sisäisten menettelyjen luetteloinnista, jäljellä olevien menettelyjen kehittämistä ja toteuttamista koskevasta etenemissuunnitelmasta, poikkeusmenettelyjen kirjaamisesta sekä sisäisen valvontajärjestelmän uudelleentarkastelusta;

               13.

               panee tyytyväisenä merkille, että virasto perusti vuonna 2008 sisäisen tarkastuksen toiminnon (sisäisen tarkastuksen yksikkö), jonka tehtävänä on avustaa ja neuvoa viraston pääjohtajaa ja johtoa sisäiseen valvontaan, riskinarviointiin ja sisäiseen tarkastukseen liittyvissä kysymyksissä; panee merkille, että virasto ei työllistä sisäisen tarkastuksen yksikköä kokoaikaisesti vaan jakaa sen yhteisön kalastuksenvalvontaviraston kanssa; panee tältä osin merkille, että virasto ja yhteisön kalastuksenvalvontavirasto tekivät palvelutasosopimuksen 17. kesäkuuta 2008; katsoo, että tällainen jaettu palvelu muodostaa parhaan käytännön, jota myös muut erillisvirastot voivat suosia;

               14.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

      (1)  EUVL C 338, 14.12.2010, s. 52.

      (2)  EYVL L 248, 16.9.2002, s. 1.

      (3)  EYVL L 208, 5.8.2002, s. 1.

      (4)  EYVL L 357, 31.12.2002, s. 72.

      (5)  EUVL L 252, 25.9.2010, s. 169.

      (6)  Hyväksytyt tekstit, P7_TA(2011)0163 (katso tämän virallisen lehden sivu 269).


Avis juridique important

|

32000D0315

2000/315/EY: Komission päätös, tehty 28 päivänä huhtikuuta 2000, Malesiasta ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuontiin sovellettavien polkumyyntitoimenpiteiden tarkastelua koskevan tutkimuksen päättämisestä neuvoston asetuksen (EY) N:o 384/96 12 artiklan mukaisesti (tiedoksiannettu numerolla K(2000) 1132)

Virallinen lehti nro L 104 , 29/04/2000 s. 0087 - 0088

Komission päätös,tehty 28 päivänä huhtikuuta 2000,Malesiasta ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuontiin sovellettavien polkumyyntitoimenpiteiden tarkastelua koskevan tutkimuksen päättämisestä neuvoston asetuksen (EY) N:o 384/96 12 artiklan mukaisesti(tiedoksiannettu numerolla K(2000) 1132)(2000/315/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 905/98(2), ja erityisesti sen 9 ja 12 artiklan,on kuullut neuvoa-antavaa komiteaa asiasta,sekä katsoo seuraavaa:A. MENETTELY(1) Komissio vastaanotti 22 päivänä maaliskuuta 1999 asetuksen (EY) N:o 384/96 12 artiklan mukaisen pyynnön tutkia, onko Malesiasta ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuonnissa neuvoston asetuksella (EY) N:o 393/98(3) käyttöön otetuilla polkumyyntitulleilla ollut vaikutusta jälleenmyyntihintoihin tai myöhempiin myyntihintoihin yhteisössä.(2) Pyynnön teki Euroopan kiinnikevalmistajia edustava European Industrial Fasteners Institute (EIFI) sellaisten yhteisön tuottajien puolesta, joiden tuotanto muodostaa pääosan yhteisön ruostumattomasta teräksestä valmistettujen kiinnikkeiden ja niiden osien koko tuotannosta neuvoston asetuksen (EY) N:o 384/96, jäljempänä "perusasetus", 4 artiklan 1 kohdan ja 5 artiklan 4 kohdan mukaisesti.(3) Valitukseen sisältyi alustavaa näyttöä siitä, että tarkasteltavana olevan tuotteen Malesiasta ja Thaimaasta peräisin olevaan tuontiin sovellettavat polkumyyntitullit eivät ole johtaneet jälleenmyyntihintojen tai myöhempien myyntihintojen muuttumiseen yhteisössä tai eivät ole muuttaneet niitä tarpeeksi, mikä osoitti, että kyseiset tuottajat/viejät ovat kokonaan tai osittain ottaneet kantaakseen kyseiset polkumyyntitullit; näyttöä pidettiin riittävänä oikeuttamaan menettelyn aloittaminen.(4) Asianomaisia osapuolia kuultuaan komissio pani Euroopan yhteisöjen virallisessa lehdessä julkaistulla ilmoituksella(4) perusasetuksen 12 artiklan mukaisesti vireille Malesiasta ja Thaimaasta peräisin olevien, tällä hetkellä CN-koodeihin 7318 12 10, 7318 14 10, 7318 15 30, 7318 15 51, 7318 15 61, 7318 15 70 ja 7318 16 30 luokiteltavien ruostumattomasta teräksestä valmistettujen kiinnikkeiden ja niiden osien yhteisöön suuntautuvaa tuontia koskevan tarkastelua koskevan tutkimuksen.(5) Komissio ilmoitti asiasta virallisesti vientiä harjoittaville tuottajille, joita asian tiedettiin koskevan, viejämaiden edustajille sekä valituksen tehneille yhteisön tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää tutkimuksen vireillepanoa koskevassa ilmoituksessa asetetussa määräajassa.B. PYYNNÖN PERUUTTAMINEN JA TUTKIMUKSEN PÄÄTTÄMINEN(6) EIFI peruutti virallisesti 12 päivänä tammikuuta 2000 päivätyllä kirjeellä Malesiasta ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuontia koskevan tarkastelupyyntönsä markkinoiden nykytilanteen vuoksi.(7) Jos yhteisön tuotannonala peruuttaa tarkastelua koskevan pyyntönsä, menettely voidaan päättää, paitsi jos päättäminen ei ole yhteisön edun mukaista.(8) Komissio katsoi, että tutkimus olisi päätettävä, koska siinä ei ollut ilmennyt seikkoja, joiden perusteella päättämistä ei voitaisi pitää yhteisön edun mukaisena. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Komissio ei vastaanottanut yhtään huomautusta siitä, että menettelyjen päättäminen ei olisi yhteisön edun mukaista.(9) Komissio päättelee tämän vuoksi, että perusasetuksen 12 artiklan mukaisesti vireille pantu Malesiasta ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuonnin tarkastelua koskeva tutkimus olisi päätettävä,ON PÄÄTTÄNYT SEURAAVAA:Ainoa artiklaPäätetään asetuksen (EY) N:o 384/96 12 artiklan mukaisesti vireille Malesiasta ja Thaimaasta peräisin olevien, tällä hetkellä CN-koodeihin 7318 12 10, 7318 14 10, 7318 15 30, 7318 15 51, 7318 15 61, 7318 15 70 ja 7318 16 30 luokiteltavien ruostumattomasta teräksestä valmistettujen kiinnikkeiden ja niiden osien tuonnin tarkastelua koskeva tutkimus.Tehty Brysselissä 28 päivänä huhtikuuta 2000.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 128, 30.4.1998, s. 18.(3) EYVL L 50, 20.2.1998, s. 1, asetus sellaisena kuin se on oikaistuna EYVL:ssä L 148, 19.5.1998, s. 48.(4) EYVL C 125, 6.5.1999, s. 12.


title: Neuvoston päätös neuvoston kannan vahvistamisesta esitykseen Euroopan unionin lisätalousarvioksi nro 6 varainhoitovuodeksi 2015

text:
               19.9.2015

               FI

               Euroopan unionin virallinen lehti

               C 310/2

         NEUVOSTON PÄÄTÖS
   neuvoston kannan vahvistamisesta esitykseen Euroopan unionin lisätalousarvioksi nro 6 varainhoitovuodeksi 2015
   (2015/C 310/02)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1)ja erityisesti sen 41 artiklan,
   sekä katsoo seuraavaa:

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 6 varainhoitovuodeksi 2015 vahvistettiin 18 päivänä syyskuuta 2015.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/

      Tehty Brysselissä 18 päivänä syyskuuta 2015.

            Neuvoston puolesta

            Puheenjohtaja

         C. DIESCHBOURG

      (1)  EUVL L 298, 26.10.2012, s. 1.

      (2)  EUVL L 69, 13.3.2015, s. 1.


Avis juridique important

|

31993D0591

93/591/EY: Neuvoston päätös, tehty 8 päivänä marraskuuta 1993, neuvoston nimestä Euroopan unionista tehdyn sopimuksen voimaantulon jälkeen

Virallinen lehti nro L 281 , 16/11/1993 s. 0018 - 0018 Suomenk. erityispainos Alue 1 Nide 3 s. 0034  Ruotsink. erityispainos Alue 1 Nide 3 s. 0034

NEUVOSTON PÄÄTÖS,tehty 8 päivänä marraskuuta 1993,neuvoston nimestä Euroopan unionista tehdyn sopimuksen voimaantulon jälkeen (93/591) Neuvoston nimi on tästä alkaen "Euroopan unionin neuvosto" ja siitä käytetään tätä nimitystä erityisesti kaikissa sen antamissa säädöksissä, mukaan lukien Euroopan unionista tehdyn sopimuksen V ja VI osastojen alaan kuuluvat säädökset; siten poliittiset julistukset, jotka neuvosto antaa yhteisen ulko- ja turvallisuuspolitiikan alalla, tehdään "Euroopan unionin" nimissä.Tehty Brysselissä 8 päivänä marraskuuta 1993.Neuvoston puolestaW. CLAESPuheenjohtaja


title: 2011/456/EU: Neuvoston päätös, annettu 18 päivänä heinäkuuta 2011 , vaatimustenmukaisuuden arvioinnin, todistusten ja merkintöjen vastavuoroista tunnustamista koskevan Euroopan yhteisön ja Australian välisen sopimuksen muuttamista koskevan Euroopan unionin ja Australian välisen sopimuksen allekirjoittamisesta Euroopan unionin puolesta

text:
               26.7.2011

               FI

               Euroopan unionin virallinen lehti

               L 194/1

         NEUVOSTON PÄÄTÖS,
   annettu 18 päivänä heinäkuuta 2011,
   vaatimustenmukaisuuden arvioinnin, todistusten ja merkintöjen vastavuoroista tunnustamista koskevan Euroopan yhteisön ja Australian välisen sopimuksen muuttamista koskevan Euroopan unionin ja Australian välisen sopimuksen allekirjoittamisesta Euroopan unionin puolesta
   (2011/456/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja Australian välinen sopimus vaatimustenmukaisuuden arvioinnin, todistusten ja merkintöjen vastavuoroisesta tunnustamisesta (1), jäljempänä ’vastavuoroista tunnustamista koskeva sopimus’, tuli voimaan 1 päivänä tammikuuta 1999 (2).

               (2)

               Neuvosto valtuutti 8 päivänä heinäkuuta 2002 komission aloittamaan neuvottelut Australian kanssa vastavuoroista tunnustamista koskevan sopimuksen muuttamisesta. Neuvottelut saatiin menestyksekkäästi päätökseen, kun vaatimustenmukaisuuden arvioinnin vastavuoroista tunnustamista koskevan Euroopan yhteisön ja Australian välisen sopimuksen muuttamista koskeva Euroopan unionin ja Australian välinen sopimus, jäljempänä ’sopimus’, parafoitiin Brysselissä 23 päivänä kesäkuuta 2009.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (4)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa vaatimustenmukaisuuden arvioinnin, todistusten ja merkintöjen vastavuoroista tunnustamista koskevan Euroopan yhteisön ja Australian välisen sopimuksen muuttamista koskevan Euroopan unionin ja Australian välisen sopimuksen, jäljempänä ’sopimus’, allekirjoittamiseen unionin puolesta sillä varauksella, että mainittu sopimus tehdään (3).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta, sillä varauksella, että sopimus tehdään.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä heinäkuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EYVL L 229, 17.8.1998, s. 3.

      (2)  EYVL L 5, 9.1.1999, s. 74.

      (3)  Sopimuksen teksti julkaistaan yhdessä sen tekemistä koskevan päätöksen kanssa.


title: 2011/117/EU: Neuvoston päätös, annettu 18 päivänä tammikuuta 2011 , viisumien myöntämisen helpottamista koskevan sopimuksen tekemisestä Euroopan unionin ja Georgian välillä

text:
               25.2.2011

               FI

               Euroopan unionin virallinen lehti

               L 52/33

         NEUVOSTON PÄÄTÖS,
   annettu 18 päivänä tammikuuta 2011,
   viisumien myöntämisen helpottamista koskevan sopimuksen tekemisestä Euroopan unionin ja Georgian välillä
   (2011/117/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan unionin ja Georgian välinen viisumien myöntämisen helpottamista koskeva sopimus, jäljempänä ’sopimus’, allekirjoitettiin Euroopan unionin puolesta 17 päivänä kesäkuuta 2010 hyväksytyn neuvoston päätöksen 2010/706/EU (1) mukaisesti sillä varauksella, että sopimus tehdään myöhemmin.

               (2)

               Sopimuksella perustetaan sekakomitea, jonka olisi vahvistettava työjärjestyksensä. On aiheellista säätää yksinkertaistetun menettelyn noudattamisesta unionin kannan vahvistamisessa tässä tapauksessa.

               (3)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (2) mukaisesti; Yhdistynyt kuningaskunta ei siten osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (4)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (3) mukaisesti; Irlanti ei siten osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (6)

               Sopimus olisi tehtävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään viisumien myöntämisen helpottamista koskeva Euroopan unionin ja Georgian välinen sopimus, jäljempänä ’sopimus’.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja nimeää henkilön, jolla on oikeus antaa unionin puolesta sopimuksen 14 artiklan 1 kohdassa tarkoitettu ilmoitus, jolla unioni ilmaisee sitoutuvansa sopimukseen (4).
   3 artikla
   Sopimuksen 12 artiklalla perustetussa sekakomiteassa unionia edustaa komissio jäsenvaltioiden asiantuntijoiden avustamana.
   4 artikla
   Komissio vahvistaa sekakomiteassa omaksuttavan unionin kannan sopimuksen 12 artiklan 4 kohdassa tarkoitetun komitean työjärjestyksen vahvistamiseen kuultuaan asiasta neuvoston nimeämää erityiskomiteaa.
   5 artikla
   Tämä päätös tulee voimaan päivänä, jona se hyväksytään

      Tehty Brysselissä 18 päivänä tammikuuta 2011.

            Neuvoston puolesta

            Puheenjohtaja

         MATOLCSY Gy.

      (1)  EUVL L 308, 24.11.2010, s. 1.

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.

      (4)  Sopimuksen voimaantulopäivä julkaistaan Euroopan unionin virallisessa lehdessä.
    ---documentbreak---

               25.2.2011

               FI

               Euroopan unionin virallinen lehti

               L 52/34

         Euroopan unionin ja Georgian välinen
   SOPIMUS
   viisumien myöntämisen helpottamisesta
   EUROOPAN UNIONI, jäljempänä ’unioni’,
   ja
   GEORGIA,
   jäljempänä ’sopimuspuolet’, jotka
   HALUAVAT helpottaa henkilökohtaista vuorovaikutusta, joka on taloudellisten, humanitaaristen, kulttuuristen, tieteellisten ja muiden siteiden vakaan kehittymisen tärkeä edellytys, helpottamalla viisumien myöntämistä Georgian kansalaisille,
   VAHVISTAVAT, että pitkällä aikavälillä tavoitteena on viisumivapaan matkustusjärjestelyn käyttöönotto niiden kansalaisille, edellyttäen että kaikki hallitun ja turvallisen liikkuvuuden edellytykset täyttyvät,
   PITÄVÄT MIELESSÄ, että 1 päivästä kesäkuuta 2006 kaikki unionin kansalaiset on vapautettu viisumipakosta heidän matkustaessaan Georgiaan enintään 90 päivän ajaksi tai kulkiessaan Georgian alueen kautta,
   TOTEAVAT, että jos Georgia ottaa uudelleen käyttöön unionin kansalaisia tai tiettyjä unionin kansalaisten ryhmiä koskevan viisumipakon, asianomaisiin unioniin kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Georgian kansalaisille tämän sopimuksen nojalla,
   PITÄVÄT MIELESSÄ, että tällainen viisumipakko voidaan ottaa uudelleen käyttöön ainoastaan kaikkien unionin kansalaisten tai tiettyjen unionin kansalaisten ryhmien osalta,
   TOTEAVAT, että viisumien myöntämisen helpottaminen ei saisi johtaa laittomaan maahanmuuttoon, ja kiinnittävät sen vuoksi erityistä huomiota turvallisuuteen ja takaisinottoon,
   OTTAVAT HUOMIOON Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan sekä Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
   OTTAVAT HUOMIOON Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan ja vahvistavat, että tämän sopimuksen määräyksiä ei sovelleta Tanskan kuningaskuntaan,
   OVAT SOPINEET SEURAAVAA:
   1 artikla
   Tarkoitus ja soveltamisala
   1.   Tämän sopimuksen tarkoituksena on helpottaa viisumien myöntämistä Georgian kansalaisille sellaista oleskelua varten, jonka on tarkoitus kestää enintään 90 päivää 180 päivän kuluessa.
   2.   Jos Georgia ottaa uudelleen käyttöön kaikkien jäsenvaltioiden kansalaisia tai tiettyjä kaikkien jäsenvaltioiden kansalaisten ryhmiä koskevan viisumipakon, asianomaisiin unionin kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Georgian kansalaisille tämän sopimuksen nojalla.
   2 artikla
   Yleinen lauseke
   1.   Tässä sopimuksessa määrättyjä viisumien myöntämisen helpottamista koskevia järjestelyjä sovelletaan Georgian kansalaisiin vain siltä osin kuin heitä ei ole vapautettu viisumipakosta unionin tai sen jäsenvaltioiden laeilla ja asetuksilla tai tämän sopimuksen tai muiden kansainvälisten sopimusten määräyksillä.
   2.   Kysymykset, joista ei määrätä tässä sopimuksessa ja joita ovat esimerkiksi viisumin epääminen, matkustusasiakirjojen tunnustaminen, toimeentuloon tarvittavien varojen osoittaminen sekä maahantulon epääminen ja maastapoistamiseen liittyvät toimenpiteet, ratkaistaan Georgian tai jäsenvaltioiden kansallisen lainsäädännön tai unionin lainsäädännön mukaisesti.
   3 artikla
   Määritelmät
   Tässä sopimuksessa tarkoitetaan

               a)

               ’jäsenvaltiolla’ mitä tahansa unionin jäsenvaltiota, lukuun ottamatta Tanskan kuningaskuntaa, Irlantia ja Yhdistynyttä kuningaskuntaa;

               b)

               ’unionin kansalaisella’ henkilöä, jolla on jonkin a alakohdassa määritellyn jäsenvaltion kansalaisuus;

               c)

               ’Georgian kansalaisella’ henkilöä, jolla on Georgian kansalaisuus maan kansallisen lainsäädännön mukaisesti;

               d)

               ’viisumilla’ jäsenvaltion myöntämää lupaa kulkea sen alueen kautta tai tulla jäsenvaltioiden alueelle sellaista oleskelua varten, joka kestää enintään 90 päivää minkä tahansa 180 päivän jakson aikana sen jälkeen, kun henkilö on ensimmäisen kerran tullut jäsenvaltioiden alueelle;

               e)

               ’laillisesti oleskelevalla henkilöllä’ Georgian kansalaista, jolla on lupa tai oikeus oleskella jonkin jäsenvaltion alueella yli 90 päivää unionin tai kansallisen lainsäädännön nojalla.

         4 artikla
   Matkan tarkoitusta koskevat todistusasiakirjat
   1.   Seuraavilta Georgian kansalaisten ryhmiltä vaaditaan toisen sopimuspuolen alueelle suuntautuvan matkan perusteluksi vain seuraavat asiakirjat:

               a)

               jäsenvaltioiden alueella laillisesti oleskelevien Georgian kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset):

                           —

                           vastaanottajana toimivan henkilön kirjallinen kutsu;

               b)

               virallisten valtuuskuntien jäsenet, jotka osallistuvat Georgialle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella:

                           —

                           Georgian viranomaisen kirje, jossa vahvistetaan, että hakija on sitä edustavan valtuuskunnan jäsen, joka matkustaa jäsenvaltioiden alueelle osallistuakseen edellä mainittuihin tapahtumiin, ja virallisen kutsun jäljennös;

               c)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun liittyvän toiminnan puitteissa:

                           —

                           vastaanottajana toimivan yliopiston, oppilaitoksen tai koulun kirjallinen kutsu tai ilmoittautumistodistus tai opiskelijakortti tai todistus kurssista, johon on tarkoitus osallistua;

               d)

               lääketieteellisistä syistä maahan tulevat henkilöt ja tarvittavat saattajat:

                           —

                           hoitolaitoksen virallinen asiakirja, jossa vahvistetaan hoidon tarve kyseisessä laitoksessa ja saattajan tarpeellisuus, ja todistus riittävistä rahavaroista hoidon maksamiseksi;

               e)

               toimittajat ja akkreditoidut henkilöt, jotka toimivat heidän saattajinaan työnsä vuoksi:

                           —

                           ammattialajärjestön antama todistus tai muu asiakirja, jossa todistetaan, että asianomainen henkilö on ammatiltaan toimittaja tai toimii saattajana työnsä vuoksi, ja työnantajan antama asiakirja, jossa todistetaan, että matkan tarkoituksena on toimittajan työn tekeminen tai siinä avustaminen;

               f)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi:

                           —

                           vastaanottajana toimivan organisaation, toimivaltaisten viranomaisten taikka jäsenvaltion kansallisen urheiluliiton tai kansallisen olympiakomitean kirjallinen kutsu;

               g)

               liikemiehet ja liikeyritysten edustajat:

                           —

                           vastaanottajana toimivan oikeushenkilön, yrityksen tai organisaation tai kyseisen oikeushenkilön tai yrityksen toimipisteen tai sivuliikkeen, jäsenvaltioiden keskus- tai paikallisviranomaisten tai jäsenvaltioiden alueella pidettävien kaupan ja teollisuuden alan messujen tai konferenssin tai symposiumin järjestelykomitean kirjallinen kutsu, jonka Georgian valtiollinen yritysrekisteri on vahvistanut;

               h)

               jäsenvaltioiden alueella järjestettäviin kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat:

                           —

                           vastaanottajana toimivan organisaation kirjallinen kutsu, jossa vahvistetaan, että kyseinen henkilö osallistuu tapahtumaan;

               i)

               kansalaisjärjestöjen edustajat, jotka matkustavat osallistuakseen koulutukseen tai seminaareihin tai konferensseihin esimerkiksi vaihto-ohjelman puitteissa:

                           —

                           vastaanottajana toimivan organisaation kirjallinen kutsu, vahvistus siitä, että henkilö edustaa kyseistä kansalaisjärjestöä, ja valtion viranomaisen kansallisen lainsäädännön mukaisesti antama rekisteritodistus kyseisen järjestön perustamisesta;

               j)

               henkilöt, jotka osallistuvat tieteen, kulttuurin tai taiteen alan toimintaan tai yliopistojen järjestämiin tai muihin vaihto-ohjelmiin:

                           —

                           vastaanottajana toimivan organisaation kirjallinen kutsu osallistua mainittuun toimintaan;

               k)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueille ajoneuvoilla, jotka on rekisteröity Georgiassa:

                           —

                           Georgian kansainvälistä tieliikennettä harjoittavan kuljetusyhtiön tai tällaisten yhtiöiden kansallisen liiton laatima kirjallinen kutsu, jossa todetaan matkojen tarkoitus, kesto ja toistumistiheys;

               l)

               ystävyyskaupunkien järjestämien virallisten vaihto-ohjelmien osanottajat:

                           —

                           kyseisten kaupunkien tai kuntien johtajan tai pormestarin kirjallinen kutsu;

               m)

               sotilas- ja siviilihautausmailla vierailevat henkilöt:

                           —

                           virallinen asiakirja, joka osoittaa, että hauta on edelleen olemassa, sekä todistus hakijan ja vainajan sukulaisuus- tai muusta suhteesta.

         2.   Tämän artiklan 1 kohdassa tarkoitetussa kirjallisessa kutsussa on mainittava seuraavat seikat:

               a)

               kutsuttu henkilö: etu- ja sukunimi, syntymäaika, sukupuoli, kansalaisuus, passin numero, matkan ajankohta ja tarkoitus, maahantulojen määrä ja tarvittaessa kutsutun mukana matkustavan puolison ja lasten nimet;

               b)

               kutsujana toimivan henkilön etu- ja sukunimi sekä osoite;

               c)

               kutsujana toimivan oikeushenkilön, yrityksen tai organisaation täydellinen nimi ja osoite ja:

                           —

                           jos kutsun esittää organisaatio tai viranomainen, kutsun allekirjoittajan nimi ja asema,

                           —

                           jos kutsun esittää oikeushenkilö tai yritys tai kyseisen oikeushenkilön tai yrityksen toimisto tai sivutoimisto, joka on sijoittautunut jonkin jäsenvaltion alueelle, sen rekisteröintinumero kyseisen jäsenvaltion kansallisen lainsäädännön mukaisesti.

         3.   Tämän artiklan 1 kohdassa mainittuihin ryhmiin kuuluville henkilöille myönnetään kaikentyyppisiä viisumeja yksinkertaistettua menettelyä noudattaen ilman muita jäsenvaltioiden lainsäädännössä säädettyjä, matkan tarkoitusta koskevia perusteluja, kutsuja tai vahvistuksia.
   5 artikla
   Toistuvaisviisumien myöntäminen
   1.   Jäsenvaltioiden diplomaattiset edustustot ja konsuliedustustot myöntävät enintään viisi vuotta voimassa olevia toistuvaisviisumeja seuraaviin ryhmiin kuuluville henkilöille:

               a)

               jäsenvaltioiden alueella laillisesti oleskelevien Georgian kansalaisten luona vierailevat puolisot, alle 21-vuotiaat tai huollettavana olevat lapset (myös adoptiolapset) sekä vanhemmat siten, että viisumin voimassaoloaika on rajoitettu jäsenvaltioissa oleskelevan Georgian kansalaisen laillisen oleskelun voimassaoloaikaan;

               b)

               kansallisten ja alueellisten hallitusten jäsenet sekä perustuslakituomioistuinten ja ylimpien tuomioistuinten jäsenet, ellei heitä ole tällä sopimuksella vapautettu viisumipakosta tehtäviensä hoitamisen yhteydessä, siten, että viisumi on voimassa heidän toimikautensa ajan, jos se kestää alle viisi vuotta;

               c)

               virallisten valtuuskuntien pysyvät jäsenet, jotka osallistuvat Georgialle osoitetun virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella.

         2.   Jäsenvaltioiden diplomaattiset edustustot ja konsuliedustustot myöntävät enintään yhden vuoden voimassa olevia toistuvaisviisumeja seuraaviin ryhmiin kuuluville henkilöille edellyttäen, että heille on edellisen vuoden aikana myönnetty vähintään yksi viisumi ja että he ovat käyttäneet sitä kohteena olevan jäsenvaltion maahantuloa ja oleskelua koskevan lainsäädännön mukaisesti ja että heillä on perusteltu syy hakea toistuvaisviisumia:

               a)

               virallisten valtuuskuntien jäsenet, jotka osallistuvat virallisen kutsun perusteella säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               b)

               kansalaisjärjestöjen edustajat, jotka matkustavat säännöllisesti jäsenvaltioihin osallistuakseen koulutukseen tai seminaareihin tai konferensseihin esimerkiksi vaihto-ohjelman puitteissa;

               c)

               kansainvälisiin messuihin, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat, jotka matkustavat säännöllisesti jäsenvaltioihin;

               d)

               henkilöt, jotka osallistuvat tieteen, kulttuurin tai taiteen alan toimintaan tai yliopistojen järjestämiin tai muihin vaihto-ohjelmiin ja matkustavat säännöllisesti jäsenvaltioihin;

               e)

               opiskelijat ja jatko-opiskelijat, jotka matkustavat säännöllisesti opinto- tai koulutustarkoituksessa esimerkiksi vaihto-ohjelman puitteissa;

               f)

               ystävyyskaupunkien tai -kuntien järjestämien virallisten vaihto-ohjelmien osanottajat;

               g)

               lääketieteellisistä syistä säännöllisesti vierailevat henkilöt ja tarvittavat saattajat;

               h)

               toimittajat ja akkreditoidut henkilöt, jotka toimivat heidän saattajinaan työnsä vuoksi;

               i)

               liikemiehet ja liikeyritysten edustajat, jotka matkustavat säännöllisesti jäsenvaltioihin;

               j)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               k)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueelle Georgiassa rekisteröidyillä ajoneuvoilla.

         3.   Jäsenvaltioiden diplomaattiset edustustot ja konsuliedustustot myöntävät vähintään kaksi ja enintään viisi vuotta voimassa olevia toistuvaisviisumeja tämän artiklan 2 kohdassa mainittuihin ryhmiin kuuluville henkilöille edellyttäen, että he ovat kahden edellisen vuoden aikana käyttäneet heille myönnettyä yhden vuoden toistuvaisviisumia vastaanottajana olevan jäsenvaltion maahantuloa ja oleskelua koskevan lainsäädännön mukaisesti ja että perusteet toistuvaisviisumin hakemiselle ovat edelleen voimassa.
   4.   Tämän artiklan 1–3 kohdassa tarkoitetut henkilöt voivat oleskella jäsenvaltioiden alueella yhteensä enintään 90 päivää 180 päivän jaksoa kohti.
   6 artikla
   Viisumihakemusten käsittelymaksu
   1.   Viisumihakemusten käsittelystä peritään Georgian kansalaisilta 35 EUR maksu.
   Edellä mainittua määrää voidaan tarkistaa 14 artiklan 4 kohdassa määrätyn menettelyn mukaisesti.
   Jos Georgia ottaa uudelleen käyttöön unionin kansalaisia koskevan viisumipakon, Georgian veloittama viisumimaksu saa olla korkeintaan 35 EURoa tai sovittu summa, jos maksua tarkistetaan 14 artiklan 4 kohdassa säädetyn menettelyn mukaisesti.
   2.   Silloin kun jäsenvaltiot tekevät yhteistyötä ulkoisen palveluntarjoajan kanssa, voidaan periä ylimääräinen palvelumaksu. Palvelumaksun on oltava oikeassa suhteessa kustannuksiin, joita ulkoiselle palveluntarjoajalle aiheutuu sen suorittaessa tehtäviään, eikä se saa olla enempää kuin 30 EUR. Asianomaisen jäsenvaltion tai asianomaisten jäsenvaltioiden on varattava kaikille hakijoille mahdollisuus jättää hakemuksensa suoraan sen tai niiden konsulaatteihin.
   3.   Seuraaviin ryhmiin kuuluvat henkilöt vapautetaan viisumihakemuksen käsittelymaksusta:

               a)

               eläkkeensaajat;

               b)

               alle 12-vuotiaat lapset;

               c)

               kansallisten ja alueellisten hallitusten jäsenet sekä perustuslakituomioistuinten ja ylimpien tuomioistuinten jäsenet, ellei heitä ole vapautettu viisumipakosta tällä sopimuksella;

               d)

               vammaiset ja tarvittaessa heidän saattajansa;

               e)

               jäsenvaltioiden alueella laillisesti oleskelevien Georgian kansalaisten luona vierailevat lähisukulaiset (puoliso, lapset tai adoptiolapset, vanhemmat tai huoltajat, isovanhemmat ja lapsenlapset);

               f)

               virallisten valtuuskuntien jäsenet, jotka osallistuvat Georgialle osoitetun virallisen kutsun perusteella kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jäsenvaltioiden alueella;

               g)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun liittyvän toiminnan puitteissa;

               h)

               toimittajat ja akkreditoidut henkilöt, jotka toimivat heidän saattajinaan työnsä vuoksi;

               i)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               j)

               kansalaisjärjestöjen edustajat, jotka matkustavat osallistuakseen koulutukseen, seminaareihin ja konferensseihin esimerkiksi vaihto-ohjelmien puitteissa;

               k)

               henkilöt, jotka osallistuvat tieteen, kulttuurin tai taiteen alan toimintaan tai yliopistojen järjestämiin tai muihin vaihto-ohjelmiin;

               l)

               henkilöt, jotka ovat asiakirjoin osoittaneet matkustavansa humanitaarisista syistä esimerkiksi siksi, että he tarvitsevat kiireellistä lääkärinhoitoa, sekä tällaisen henkilön saattaja tai henkilöt, jotka osallistuvat lähisukulaisen hautajaisiin tai vierailevat sairaana olevan lähisukulaisen luona.

         7 artikla
   Viisumihakemusten käsittelyajat
   1.   Jäsenvaltioiden diplomaattiset edustustot ja konsuliedustustot tekevät päätöksen viisumin myöntämisestä 10 kalenteripäivän kuluessa viisumihakemuksen ja sen liiteasiakirjojen vastaanottamisesta.
   2.   Viisumihakemusta koskevan päätöksenteon määräaikaa voidaan pidentää 30 kalenteripäivään yksittäistapauksissa, erityisesti silloin kun hakemuksen käsittely vaatii lisätarkistuksia.
   3.   Kiireellisissä tapauksissa viisumihakemusta koskeva päätös voidaan tehdä kahden työpäivän kuluessa tai nopeammin.
   8 artikla
   Lähtö siinä tapauksessa, että asiakirjat ovat kadonneet tai ne on varastettu
   Unionin ja Georgian kansalaiset, jotka ovat kadottaneet henkilöasiakirjansa tai joilta ne on varastettu heidän oleskellessaan Georgian tai jäsenvaltioiden alueella, voivat lähteä kyseiseltä alueelta ilman viisumia tai muuta lupaa esittämällä jäsenvaltioiden tai Georgian diplomaattisen edustuston tai konsuliedustuston heille myöntämän voimassa olevan henkilöasiakirjan, joka oikeuttaa rajanylitykseen.
   9 artikla
   Viisumin voimassaoloajan pidentäminen poikkeuksellisissa olosuhteissa
   Georgian kansalaiselle myönnetyn viisumin voimassaoloaikaa ja/tai sallitun oleskelun kestoa jatketaan, jos jäsenvaltion toimivaltainen viranomainen katsoo, että viisuminhaltija on osoittanut, että jäsenvaltioiden alueelta lähteminen ei ole ylivoimaisen esteen vuoksi tai humanitaarisista syistä mahdollista ennen myönnetyn viisumin voimassaoloajan tai sallitun oleskelun keston päättymistä. Tällainen viisumin jatkaminen myönnetään maksutta.
   10 artikla
   Diplomaattipassit
   1.   Georgian tasavallan kansalaisilta, joilla on voimassa oleva diplomaattipassi, ei vaadita viisumia jäsenvaltioiden alueelle tuloa, alueelta poistumista tai alueen kauttakulkua varten.
   2.   Tämän artiklan 1 kohdassa tarkoitetut henkilöt voivat oleskella jäsenvaltioiden alueella enintään 90 päivää 180 päivän kuluessa.
   11 artikla
   Viisumien alueellinen voimassaolo
   Georgian kansalaisilla on oikeus matkustaa jäsenvaltioiden alueella samoin edellytyksin kuin unionin kansalaiset, ellei jäsenvaltioiden kansallista turvallisuutta koskevista kansallisista säännöistä ja asetuksista tai alueellisesti rajoitettuja viisumeja koskevista unionin säännöistä muuta johdu.
   12 artikla
   Sopimuksen hallinnointia käsittelevä sekakomitea
   1.   Sopimuspuolet perustavat asiantuntijoiden sekakomitean, jäljempänä ’komitea’, joka muodostuu unionin ja Georgian edustajista. Unionia edustaa siinä komissio jäsenvaltioiden asiantuntijoiden avustamana.
   2.   Komitean tehtävänä on muun muassa

               a)

               valvoa tämän sopimuksen täytäntöönpanoa;

               b)

               ehdottaa tähän sopimukseen muutoksia tai lisäyksiä;

               c)

               ratkaista kiistoja, jotka johtuvat tämän sopimuksen määräysten tulkinnasta tai soveltamisesta.

         3.   Komitea kokoontuu aina tarvittaessa jommankumman sopimuspuolen pyynnöstä ja vähintään kerran vuodessa.
   4.   Komitea vahvistaa työjärjestyksensä.
   13 artikla
   Tämän sopimuksen suhde jäsenvaltioiden ja Georgian välillä tehtyihin kahdenvälisiin sopimuksiin
   Tämän sopimuksen määräyksiä sovelletaan sopimuksen voimaantulosta alkaen ensisijaisina muihin kahden- tai monenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Georgian välillä, siltä osin kuin viimeksi mainittujen sopimusten tai järjestelyjen määräykset koskevat tämän sopimuksen soveltamisalaan kuuluvia asioita.
   14 artikla
   Loppumääräykset
   1.   Sopimuspuolet ratifioivat tai hyväksyvät tämän sopimuksen omia menettelyjään noudattaen, ja sopimus tulee voimaan sitä päivää seuraavan toisen kuukauden ensimmäisenä päivänä, jona viimeinen sopimuspuoli ilmoittaa toiselle sopimuspuolelle saattaneensa päätökseen edellä tarkoitetut menettelyt.
   2.   Tämän artiklan 1 kohdasta poiketen tämä sopimus tulee voimaan vasta samana päivänä kuin EURoopan unionin ja Georgian välillä tehty takaisinottosopimus, jos kyseinen päivämäärä on myöhempi kuin tämän artiklan 1 kohdassa tarkoitettu päivämäärä.
   3.   Tämä sopimus on voimassa toistaiseksi, ellei sitä irtisanota tämän artiklan 6 kohdan mukaisesti.
   4.   Tätä sopimusta voidaan muuttaa sopimuspuolten kirjallisella sopimuksella. Muutokset tulevat voimaan, kun sopimuspuolet ovat ilmoittaneet toisilleen saattaneensa päätökseen tätä varten tarvittavat sisäiset menettelynsä.
   5.   Kumpikin sopimuspuoli voi keskeyttää tämän sopimuksen tai sen osan soveltamisen yleiseen järjestykseen tai kansallisen turvallisuuden tai kansanterveyden suojaamiseen liittyvistä syistä. Päätös soveltamisen keskeyttämisestä on annettava tiedoksi toiselle sopimuspuolelle viimeistään 48 tuntia ennen päätöksen voimaantuloa. Kun keskeyttämiseen johtaneet syyt lakkaavat olemasta voimassa, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle.
   6.   Kumpi tahansa sopimuspuoli voi irtisanoa tämän sopimuksen ilmoittamalla siitä kirjallisesti toiselle sopimuspuolelle. Sopimuksen voimassaolo päättyy 90 päivän kuluttua päivästä, jona kyseinen ilmoitus on tehty.

      Tehty Brysselissä 17. kesäkuuta 2010 kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja georgian kielellä, ja jokainen teksti on yhtä todistusvoimainen.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Грузия
         Por Georgia
         Za Gruzii
         For Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā –
         Gruzijos vardu
         Grúzia részéről
         Għall-Georġja
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         För Georgien

   LIITE

      SOPIMUKSEEN LIITETTY PÖYTÄKIRJA JÄSENVALTIOISTA, JOTKA EIVÄT SOVELLA TÄYSIMÄÄRÄISESTI SCHENGENIN SÄÄNNÖSTÖÄ
      Ne jäsenvaltiot, joita Schengenin säännöstö velvoittaa mutta jotka eivät myönnä Schengen-viisumeja ennen kuin neuvosto on tehnyt asiaa koskevan päätöksen, myöntävät kansallisia viisumeja, jotka ovat voimassa ainoastaan niiden omalla alueella.
      Yksinkertaistetun järjestelmän käyttöönotosta henkilötarkastuksissa ulkorajoilla siten, että Bulgaria, Kypros ja Romania hyväksyvät kauttakulussa alueidensa läpi yksipuolisesti tietyt asiakirjat kansallisia viisumejaan vastaaviksi, 17 päivänä kesäkuuta 2008 tehdyn Euroopan parlamentin ja neuvoston päätöksen N:o 582/2008/EY (1) mukaisesti on toteutettu yhdenmukaisia toimenpiteitä, joiden avulla helpotetaan Schengen-viisumin tai Schengenin oleskeluluvan haltijoiden kauttakulkua niiden jäsenvaltioiden alueen kautta, jotka eivät vielä sovella Schengenin säännöstöä täysimääräisesti.

      (1)  EUVL L 161, 20.6.2008, s. 30.
   YHTEINEN JULISTUS SOPIMUKSEN 10 ARTIKLASTA – DIPLOMAATTIPASSIT
   Euroopan unioni voi keskeyttää sopimuksen jonkin osan ja erityisesti sen 10 artiklan soveltamisen sopimuksen 14 artiklan 5 kohdassa määrätyn menettelyn mukaisesti, jos toinen sopimuspuoli käyttää väärin 10 artiklan soveltamista tai jos mainitun artiklan soveltaminen aiheuttaa uhkan yleiselle turvallisuudelle.
   Jos 10 artiklan soveltaminen keskeytetään, sopimuspuolet aloittavat sopimuksella perustetussa sekakomiteassa neuvottelut keskeyttämiseen johtaneiden ongelmien ratkaisemiseksi.
   Kumpikin sopimuspuoli ilmoittaa sitoutuvansa varmistamaan diplomaattipassien korkealaatuisen turvallisuuden erityisesti sisällyttämällä niihin biometriset tunnisteet. Unionin osalta tämä toteutetaan noudattamalla jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista 13 päivänä joulukuuta 2004 annetussa neuvoston asetuksessa (EY) N:o 2252/2004 (1) säädettyjä vaatimuksia.

      (1)  EUVL L 385, 29.12.2004, s. 1.
   YHTEINEN JULISTUS LYHYTAIKAISTA OLESKELUA VARTEN MYÖNNETTÄVIEN VIISUMIEN MYÖNTÄMISMENETTELYJÄ JA TARVITTAVIA LIITEASIAKIRJOJA KOSKEVIEN TIETOJEN YHDENMUKAISTAMISESTA
   Sopimuspuolet toteavat, että läpinäkyvyys on viisuminhakijoiden kannalta tärkeää, ja harkitsevat mahdollisuutta toteuttaa seuraavat toimenpiteet:

               —

               laaditaan viisuminhakijoille yleinen perustiedote viisumien hakemiseen liittyvistä menettelyistä ja edellytyksistä, viisumityypeistä ja niiden voimassaolosta,

               —

               Euroopan unioni laatii luettelon sovellettavista vähimmäisvaatimuksista, jotta voidaan varmistaa, että georgialaiset hakijat saavat johdonmukaiset ja yhtenevät perustiedot ja että heiltä vaaditaan periaatteessa samat liiteasiakirjat.

         Edellä mainittuja tietoja on levitettävä laajalti (konsuliedustustojen ilmoitustauluilla, esitteinä, verkkosivustoilla jne.).
   YHTEINEN JULISTUS TANSKASTA
   Sopimuspuolet toteavat, että sopimusta ei sovelleta viisumien myöntämismenettelyihin Tanskan kuningaskunnan diplomaattisissa edustustoissa ja konsuliedustustoissa.
   Tämän vuoksi on suotavaa, että Tanskan ja Georgian viranomaiset tekevät viipymättä kahdenvälisen sopimuksen, jonka mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan unionin ja Georgian välillä tehdyssä sopimuksessa.
   YHTEINEN JULISTUS YHDISTYNEESTÄ KUNINGASKUNNASTA JA IRLANNISTA
   Sopimuspuolet ottavat huomioon sen, että sopimusta ei sovelleta Yhdistyneen kuningaskunnan eikä Irlannin alueella.
   Tämän vuoksi on suotavaa, että Yhdistyneen kuningaskunnan ja Irlannin sekä Georgian viranomaiset tekevät kahdenväliset sopimukset viisumien myöntämisen helpottamisesta.
   YHTEINEN JULISTUS ISLANNISTA, NORJASTA, SVEITSISTÄ JA LIECHTENSTEINISTA
   Sopimuspuolet ottavat huomioon Euroopan unionin sekä Norjan, Islannin, Sveitsin ja Liechtensteinin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 ja 26 päivänä lokakuuta 2004 tehdyistä sopimuksista.
   Tämän vuoksi on suotavaa, että Norjan, Islannin, Sveitsin ja Liechtensteinin sekä Georgian viranomaiset tekevät viipymättä kahdenväliset sopimukset, joiden mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin unionin ja Georgian välillä tehdyssä sopimuksessa.
   EUROOPAN UNIONIN JULISTUS VIISUMIEN MYÖNTÄMISEN HELPOTTAMISESTA PERHEENJÄSENTEN OSALTA
   Euroopan unioni ottaa huomioon Georgian ehdotuksen määritellä laajemmin perheenjäsenet, joiden osalta viisumien myöntämistä olisi helpotettava, sekä merkityksen, joka tähän ryhmään kuuluvien henkilöiden liikkumisen yksinkertaistamisella on Georgialle.
   Helpottaakseen useampien sellaisten henkilöiden liikkuvuutta, joilla on perhesiteitä (erityisesti sisaret ja veljet lapsineen) jäsenvaltioiden alueella laillisesti oleskeleviin Georgian kansalaisiin, Euroopan unioni kehottaa jäsenvaltioiden konsuliedustustoja käyttämään täysimääräisesti hyväkseen voimassa olevia unionin säännöstöön sisältyviä mahdollisuuksia helpottaa viisumien myöntämistä tähän ryhmään kuuluville henkilöille, erityisesti yksinkertaistamalla hakijoilta pyydettyjä asiakirjatodisteita, vapauttamalla heidät käsittelymaksusta ja myöntämällä tarvittaessa toistuvaisviisumeja.
   EUROOPAN UNIONIN JULISTUS VIISUMIEN MYÖNTÄMISEN HELPOTTAMISTA KOSKEVAN SOPIMUKSEN SOVELTAMISEN KESKEYTTÄMISESTÄ
   Jos Georgia sopimuksen 1 artiklan 2 kohdan vastaisesti ottaa uudelleen käyttöön yhden tai useamman Euroopan unionin jäsenvaltion kansalaisia tai näiden kansalaisten ryhmiä koskevan viisumipakon, unioni keskeyttää sopimuksen soveltamisen.
   YHTEINEN JULISTUS MATKUSTUSASIAKIRJOJA KOSKEVASTA YHTEISTYÖSTÄ
   Sopimuspuolet sopivat, että sopimuksen 12 artiklalla perustetun sekakomitean olisi tämän sopimuksen täytäntöönpanoa valvoessaan arvioitava sopimuspuolten matkustusasiakirjojen turvallisuustason vaikutusta tämän sopimuksen toimintaan. Tätä varten sopimuspuolet sopivat ilmoittavansa toisilleen säännöllisesti toimenpiteistä, joita ne toteuttavat välttääkseen sen, että samalle ihmiselle voidaan myöntää useita matkustusasiakirjoja, kehittääkseen matkustusasiakirjojen teknisiä turvaominaisuuksia sekä varmistaakseen matkustusasiakirjojen myöntämisen yksilöllisyyden.


title: 2010/549/EU: Euroopan parlamentin päätös, tehty 5 päivänä toukokuuta 2010 , Euroopan unionin jäsenvaltioiden operatiivisesta ulkorajayhteistyöstä huolehtivan viraston varainhoitovuoden 2008 tilien päättämisestä

text:
               25.9.2010

               FI

               Euroopan unionin virallinen lehti

               L 252/217

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   Euroopan unionin jäsenvaltioiden operatiivisesta ulkorajayhteistyöstä huolehtivan viraston varainhoitovuoden 2008 tilien päättämisestä
   (2010/549/EU)
   EUROOPAN PARLAMENTTI, joka
   ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2008 sekä viraston vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26. lokakuuta 2004 annetun neuvoston asetuksen (EY) N:o 2007/2004 (3) ja erityisesti sen 30 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0085/2010),

               1.

               hyväksyy Euroopan unionin jäsenvaltioiden operatiivisesta ulkorajayhteistyöstä huolehtivan viraston varainhoitovuoden 2008 tilien päättämisen;

               2.

               kehottaa puhemiestä välittämään tämän päätöksen Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 38.

      (2)  EYVL L 248, 16.9.2002, s. 1.

      (3)  EUVL L 349, 25.11.2004, s. 1.

      (4)  EYVL L 357, 31.12.2002, s. 72.


Avis juridique important

|

31999D0710

1999/710/EY: Komission päätös, tehty 15 päivänä lokakuuta 1999, väliaikaisista luetteloista kolmansien maiden laitoksista, joista jäsenvaltiot sallivat jauhelihan ja raakalihavalmisteiden tuonnin (tiedoksiannettu numerolla K(1999) 3333) (ETA:n kannalta merkityksellinen teksti)

Virallinen lehti nro L 281 , 04/11/1999 s. 0082 - 0084

KOMISSION PÄÄTÖS,tehty 15 päivänä lokakuuta 1999,väliaikaisista luetteloista kolmansien maiden laitoksista, joista jäsenvaltiot sallivat jauhelihan ja raakalihavalmisteiden tuonnin(tiedoksiannettu numerolla K(1999) 3333)(ETA:n kannalta merkityksellinen teksti)(1999/710/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on muutettuna päätöksellä 98/603/EY(2) ja erityisesti sen 2 artiklan 1 kohdan,sekä katsoo seuraavaa:1) Neuvoston päätöksessä 79/542/ETY(3), sellaisena kuin se on viimeksi muutettuna komission päätöksellä 1999/417/EY(4), on luettelo kolmansista maista, joista jäsenvaltiot sallivat tuoreen lihan ja lihavalmisteiden tuonnin.2) Neuvoston direktiivissä 94/65/EY(5) vahvistetaan jauhetun lihan ja raakalihavalmisteiden tuotantoon, markkinoille saattamiseen ja tuontiin sovellettavat vaatimukset.3) Komissio on saanut tietyiltä kolmansilta mailta laitosluettelot ja takeet siitä, että laitokset vastaavat asiaan liittyviä terveyttä koskevia yhteisön vaatimuksia ja että jos tietty laitos ei noudata näitä takeita, sen Euroopan yhteisöön suuntautuvat vientitoimet voidaan keskeyttää.4) Komissiolla ei ole ollut mahdollisuutta varmistaa, että kaikkien asianomaisten kolmansien maiden laitokset täyttävät yhteisön vaatimukset ja että toimivaltaisten viranomaisten antamat takeet ovat pätevät.5) Näistä maista tulevan jauhelihan ja raakalihavalmisteiden kaupan mahdollistamiseksi on tarpeen laatia luettelo edellä mainituista laitoksista.6) Eräiden maiden osalta voidaan näin ollen laatia väliaikainen luettelo jauhelihaa ja raakalihavalmisteita tuottavista laitoksista neuvoston päätöksessä 95/408/EY säädettyä menettelyä noudattaen.7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,ON TEHNYT TÄMÄN PÄÄTÖKSEN:1 artikla1. Jäsenvaltioiden on sallittava jauhelihan ja raakalihavalmisteiden tuonti liitteessä mainituista laitoksista.2. Jauhelihan ja raakalihavalmisteiden tuontiin sovelletaan edelleen myös muita eläinlääkintäalaa koskevia yhteisön säännöksiä.2 artiklaTätä päätöstä sovelletaan 20 päivästä lokakuuta 1999.3 artiklaTämä päätös on osoitettu kaikille jäsenvaltioille.Tehty Brysselissä 15 päivänä lokakuuta 1999.Komission puolestaDavid BYRNEKomission jäsen(1) EYVL L 243, 11.10.1995, s. 17.(2) EYVL L 289, 28.10.1998, s. 36.(3) EYVL L 146, 14.6.1979, s. 15.(4) EYVL L 159, 25.6.1999, s. 56.(5) EYVL L 368, 31.12.1994, s. 10.ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGALISTA DE LOS ESTABLECIMIENTOS/LISTE OVER VIRKSOMHEDER/VERZEICHNIS DER BETRIEBE/ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ/LIST OF ESTABLISHMENTS/LISTE DES ÉTABLISSEMENTS/ELENCO DEGLI STABILIMENTI/LIJST VAN BEDRIJVEN/LISTA DOS ESTABELECIMENTOS/LUETTELO LAITOKSISTA/FÖRTECKNING ÖVER ANLÄGGNINGAR>TAULUKON PAIKKA>


title: Neuvoston päätös 2006/666/YUTP, tehty 15 päivänä syyskuuta 2006 , Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamisesta

text:
               4.10.2006

               FI

               Euroopan unionin virallinen lehti

               L 273/8

         NEUVOSTON PÄÄTÖS 2006/666/YUTP,
   tehty 15 päivänä syyskuuta 2006,
   Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 7 päivänä kesäkuuta 2006 yhteisen toiminnan 2006/407/YUTP (1) Acehissa (Indonesia) toteutettavaa Euroopan unionin tarkkailuoperaatiota (Acehin tarkkailuoperaatio – AMM) koskevan yhteisen toiminnan 2005/643/YUTP muuttamisesta ja jatkamisesta kolmella kuukaudella 15 päivään syyskuuta 2006.

               (2)

               Tuona samana päivänä neuvosto teki myös päätöksen 2006/448/YUTP (2) Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamisesta kolmella kuukaudella 15 päivään syyskuuta 2006.

               (3)

               Indonesian hallitus pyysi 21 päivänä heinäkuuta 2006 Euroopan unionia jatkamaan Acehin tarkkailuoperaation toimeksiantoa vielä kerran kolmella kuukaudella eli 15 päivään joulukuuta 2006.

               (4)

               Kirjeenvaihtona tehdyn sopimuksen voimassaolon jatkaminen kolmella kuukaudella 15 päivään joulukuuta 2006 olisi hyväksyttävä Euroopan unionin puolesta,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtävistä, asemasta, erioikeuksista ja vapauksista kirjeenvaihtona tehdyn Euroopan unionin ja Indonesian hallituksen välisen sopimuksen voimassaolon jatkaminen kolmella kuukaudella 15 päivään joulukuuta 2006.
   Kirjeenvaihdon teksti, jolla sopimuksen voimassaolon jatkaminen hyväksytään, on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa kirjeenvaihto Euroopan unionia sitovasti (3).
   3 artikla
   Tämä päätös julkaistaan Euroopan unionin virallisessa lehdessä.
   4 artikla
   Tämä päätös tulee voimaan päivänä, jona se tehdään.

      Tehty Brysselissä 15 päivänä syyskuuta 2006.

            Neuvoston puolesta

            Puheenjohtaja

         E. TUOMIOJA

      (1)  EUVL L 158, 10.6.2006, s. 20.

      (2)  EUVL L 176, 30.6.2006, s. 107.

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
    ---documentbreak---

               4.10.2006

               FI

               Euroopan unionin virallinen lehti

               L 273/9

         KÄÄNNÖS
   Acehissa (Indonesia) toteutettavan Euroopan unionin tarkkailuoperaation (Acehin tarkkailuoperaatio – AMM) ja sen henkilöstön tehtäviä, asemaa, erioikeuksia ja vapauksia koskevan Euroopan unionin ja Indonesian hallituksen välisen kirjeenvaihtona tehdyn sopimuksen voimassaolon jatkamista koskeva
   KIRJEENVAIHTO
   Jakarta, 21. heinäkuuta 2006
   Arvoisa Herra,
   Indonesian tasavallan hallituksen puolesta haluaisin ilmaista Euroopan unionille arvostavamme sen toimintaa Acehin tarkkailuoperaation (AMM) yhteydessä ja sen operaation alusta lähtien suorittamaa merkittävää työtä Nanggroe Aceh Darussalamin (NAD) maakunnassa.
   Nyt kun Acehin kysymyksen rauhanomainen ratkaiseminen on edennyt yhteen merkittävimmistä vaiheistaan, kun Indonesian parlamentti on antanut uuden lain Acehin hallinnosta, Acehin väestö valmistautuu käyttämään kansalais- ja poliittisia oikeuksiaan eli osallistumaan marraskuussa 2006 pidettäviin paikallisvaaleihin.
   Minulla on kunnia tiedottaa Teille Indonesian tasavallan hallituksen päätöksestä pyytää Euroopan unionia jatkamaan läsnäoloaan Nanggroe Aceh Darussalamin maakunnassa vielä kerran eli ajanjaksolla 16.9.2006–15.12.2006 tai johonkin aiempaan, Nanggroe Aceh Darussalamissa 22.11.2006 pidettävien paikallisvaalien jälkeiseen päivään saakka. Indonesian hallitus jättää Teidän päätettäväksenne läsnäolon jatkamisen päättymispäivän.
   Tänä ajanjaksona AMM:n työhön kuuluvat ne tehtävät, jotka on AMM:lle määritelty Indonesian tasavallan hallituksen ja Vapaa Aceh -liikkeen välillä 15.8.2005 allekirjoitetun yhteisymmärryspöytäkirjan 5 artiklan 1 kohdassa ja 2 kohdan g ja h alakohdassa.
   Tämän viimeisen jatkoajan aikana AMM:n asema, erioikeudet ja vapaudet ovat samat kuin vahvistettiin 14.9.2005 ja 3.10.2005 päivätyssä kirjeenvaihdossamme, joka muodostaa Indonesian tasavallan hallituksen ja Euroopan unionin välisen laillisesti sitovan asiakirjan.
   Jos Euroopan unioni voi hyväksyä edellä mainitun ehdotuksen, minulla on sen lisäksi kunnia esittää, että tämä kirje yhdessä myöntävän vastauksen sisältävän kirjeenne kanssa muodostaisi Indonesian tasavallan hallituksen ja Euroopan unionin välisen oikeudellisesti sitovan asiakirjan. Tämä asiakirja tulee voimaan 16.9.2006, ja sen voimassaolo päättyy viimeistään 15.12.2006. Indonesian tasavallan hallituksen osalta nämä oikeussäännöt perustuvat 25.1.1982 annettuun Indonesian lakiin N:o 2, joka koskee erityisoperaatioita koskevan vuoden 1969 yleissopimuksen ratifiointia.
   Lisäksi pyydän Teitä lähettämään Euroopan unionin vaalitarkkailijoita seuraamaan Nanggroe Aceh Darussalamissa pidettävien paikallisvaalien valmisteluja ja sujumista, kuten Helsingin yhteisymmärryspöytäkirjan 1.2.7 kohdassa on sovittu (”Acehin vaaleja valvomaan kutsutaan ulkopuolisia tarkkailijoita”). Indonesia on valmis keskustelemaan tarkkailijoiden läsnäolon aikataulusta, tarkkailijoiden tehtävistä ja muista asiaankuuluvista kysymyksistä kuulemalla laajasti paikallista vaalikomissiota, kuten aiemminkin on tehty.
   Uskon, että aloitettua rakentavaa yhteistyötä, jolla pyritään Acehin haasteiden rauhanomaiseen, kokonaisvaltaiseen ja kestävään ratkaisuun yhtenäisen Indonesian tasavallan puitteissa, voidaan edelleen jatkaa ja vahvistaa.
   Odotan myönteistä vastaustanne.
   Kunnioittavasti,

         Tri. N. Hassan Wirajuda

   Bryssel, 15. syyskuuta 2006
   Arvoisa Herra,
   Minulla on kunnia viitata 21.7.2006 päivättyyn kirjeeseenne, jossa tiedotatte Indonesian tasavallan hallituksen päätöksestä pyytää Euroopan unionia jatkamaan läsnäoloaan Nanggroe Aceh Darussalamin maakunnassa vielä kerran kolmella kuukaudella eli ajanjaksona 16.9.2006–15.12.2006.
   Minulla on ilo vahvistaa, että Euroopan unioni on päättänyt vastata pyyntöönne myöntävästi.
   Vahvistan, että 14.9.2005 ja 3.10.2005 välillämme käydyn kirjeenvaihdon mukaisesti, joka muodostaa Indonesian tasavallan hallituksen ja Euroopan unionin välisen oikeudellisesti sitovan asiakirjan, tämän asiakirjan voimassaoloa jatketaan 15.12.2006 asti.
   Tänä aikana AMM:n työhön kuuluvat ne tehtävät, jotka on AMM:lle määritelty Indonesian tasavallan hallituksen ja Vapaa Aceh -liikkeen välillä 15.8.2005 allekirjoitetun yhteisymmärryspöytäkirjan 5 artiklan 1 kohdassa ja 2 kohdan g ja h alakohdassa.
   Minulla on lisäksi kunnia vahvistaa, että Teidän kirjeenne ja tämä vastaus muodostavat oikeudellisesti sitovan asiakirjan Indonesian tasavallan hallituksen ja Euroopan unionin välillä. Tämä asiakirja tulee voimaan 16.9.2006, ja sen voimassaolo päättyy 15.12.2006.
   Käytän lisäksi jälleen tilaisuutta hyväkseni ilmaistakseni, miten EU arvostaa Acehin rauhanprosessissa saavutettua edistystä, ja vahvistaakseni, että Euroopan unioni on yhä sitoutunut tukemaan rauhanomaisen, kokonaisvaltaisen ja kestävän ratkaisun löytämistä Acehin haasteisiin.
   Vastaanottakaa, Arvoisa Herra, korkeimman kunnioitukseni vakuutus.
   Kunnioittavasti,

         Javier Solana


Avis juridique important

|

E2001C0336

2001/336/: EFTAn valvontaviranomaisen päätös N:o 336/01/KOL, tehty 15 päivänä marraskuuta 2001, ETA:n valtiontukisääntöjen soveltamisesta lyhytaikaisiin vientiluottovakuutuksiin ja valtiontukea koskevien menettelysääntöjen ja aineellisten sääntöjen muuttamisesta 30. kerran

Virallinen lehti nro L 030 , 31/01/2002 s. 0052 - 0054

EFTAn valvontaviranomaisen päätösN:o 336/01/KOL,tehty 15 päivänä marraskuuta 2001,ETA:n valtiontukisääntöjen soveltamisesta lyhytaikaisiin vientiluottovakuutuksiin ja valtiontukea koskevien menettelysääntöjen ja aineellisten sääntöjen muuttamisesta 30. kerranEFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen(1) ja erityisesti sen 61-63 artiklan,ottaa huomioon EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen(2) ja erityisesti sen 24 artiklan ja pöytäkirjassa 3 olevan 1 artiklan, sekä katsoo seuraavaa:EFTAn valvontaviranomainen varmistaa valvontaviranomaisesta ja tuomioistuimesta tehdyn sopimuksen 24 artiklan nojalla ETY-sopimuksen valtiontukea koskevien määräysten soveltamisen.Valvontaviranomaisesta ja tuomioistuimesta tehdyn sopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvontaviranomaisesta ja tuomioistuimesta tehdyssä sopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.Palauttaa mieleen valtiontukea koskevat menettelysäännöt ja aineelliset säännöt(3), jotka sen on hyväksynyt 19 päivänä tammikuuta 1994 (EYVL L 231, 3.9.1994, ETA-täydennysosa N:o 32), ja erityisesti niiden 17 a lukuun ottamatta (lyhytaikaiset vientiluottovakuutukset) sisältyvät säännöt.Komissio antoi 31 päivänä heinäkuuta 2001 tiedonannon jäsenvaltioille EY:n perustamissopimuksen 92 ja 93 artiklan soveltamisesta lyhytaikaisiin vientiluottovakuutuksiin annetun perustamissopimuksen 93 artiklan 1 kohdan mukaisen tiedonannon muuttamisesta (ei vielä julkaistu).Kyseinen tiedonanto on merkityksellinen myös Euroopan talousalueen kannalta.ETA:n valtiontukisääntöjen yhtenäinen soveltaminen on taattava koko Euroopan talousalueella.ETA-sopimuksen liitteen XV lopussa olevaan lukuun "YLEISTÄ" kuuluvan II kohdan mukaan EFTAn valvontaviranomaisen on tasapuolisten kilpailuedellytysten säilyttämiseksi annettava Euroopan yhteisöjen komissiota kuultuaan oikeudelliset säädökset, jotka vastaavat komission antamia säännöksiä.EFTAn valvontaviranomainen on kuullut Euroopan yhteisöjen komissiota.EFTAn valvontaviranomainen on kuullut EFTAn jäsenvaltioita asiasta 19 päivänä lokakuuta 2001 pidetyssä monenvälisessä kokouksessa,ON TEHNYT TÄMÄN PÄÄTÖKSEN:1. Valtiontuen suuntaviivoja muutetaan korvaamalla nykyinen 17 a luvun 7, 8 ja 10 kohta, 17 a luvun 4 jakson 10 kohta, 17 a luvun 4 jakson 14 kohdan ensimmäinen virke ja liite IX tekstillä, joka on tämän päätöksen liitteessä I.2. Tämä päätös ja sen liite I julkaistaan Euroopan yhteisöjen virallisen lehden ETA-osastossa ja ETA-täydennysosassa.3. EFTA-valtioille ilmoitetaan tästä päätöksestä kirjeellä, johon liitetään jäljennös tästä päätöksestä ja liitteestä I, ja jossa kyseisiä valtioita pyydetään ilmaisemaan tässä kirjeessä ehdotettujen aiheellisten toimenpiteiden hyväksyntä yhden kuukauden kuluessa.4. Päätös annetaan tiedoksi Euroopan komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä ja sen liitteestä I.5. Tämän päätöksen englanninkielinen toisinto on todistusvoimainen.Tehty Brysselissä 15 päivänä marraskuuta 2001.EFTAn valvontaviranomaisen puolestaPuheenjohtajaKnut Almestad(1) Jäljempänä "ETA-sopimus".(2) Jäljempänä "valvontaviranomaisesta ja tuomioistuimesta tehty sopimus".(3) Jäljempänä "valtiontuen suuntaviivat".LIITE ILyhytaikaisia vientiluottovakuutuksia koskevien valtiontuen suuntaviivojen 17 a lukuun tehtävät muutokset1. 17 a luvun 2 jakson 7 ja 8 kohta korvataan seuraavasti: "(7) Näin ollen näissä säännöissä "markkinariskeillä" tarkoitetaan näiden suuntaviivojen liitteessä IX lueteltuihin maihin sijoittuneisiin julkisiin ja yksityisiin velallisiin liittyviä kaupallisia ja poliittisia riskejä. Näiden riskien osalta enimmäisriskikausi (valmistusaika sekä Bernin unionissa tavanomainen luottokauden alkamisajankohta ja tavallinen luottoaika) on alle kaksi vuotta.(8) Kaikkia muita riskejä (suurvahinkoriskejä(1) sekä liitteessä IX pois jätettyihin maihin liittyviä kaupallisia ja poliittisia riskejä) pidetään vielä muina kuin markkinariskeinä."2. 17 a luvun 2 jakson 10 kohta korvataan seuraavasti: "(10) Yksityisten jälleenvakuutusmarkkinoiden kapasiteetti vaihtelee. Tämä merkitsee sitä, että markkinariskien määritelmä ei ole pysyvä ja se voi muuttua ajan myötä. Määritelmää voidaan näin ollen tarkastella uudelleen erityisesti näiden suuntaviivojen voimassaolon päättyessä 31 päivänä joulukuuta 2004. Tarkastelun yhteydessä valvontaviranomainen kuulee EFTAn jäsenvaltioita ja tarvittaessa muita, joita asia koskee. Määritelmää muutettaessa on siinä määrin kuin on tarpeellista otettava huomioon vientiluottovakuutuksia sääntelevän Euroopan talousalueen lainsäädännön soveltamisala ristiriitojen ja oikeudellisen epävarmuuden välttämiseksi."3. 17 a luvun 4 jakson 14 kohdan ensimmäinen virke korvataan seuraavasti: "Näitä sääntöjä sovelletaan 1 päivästä kesäkuuta 1998 vuoden 2004 loppuun."4. Liite IX korvataan seuraavasti: "LIITE IXLUETTELO MARKKINARISKIMAISTA LYHYTAIKAISIA VIENTILUOTTOVAKUUTUKSIA KOSKEVIEN 17 A LUVUN SÄÄNTÖJEN SOVELTAMISEKSIETA-sopimuksen sopimuspuoletKaikki Euroopan unionin jäsenvaltiot ja ETA-sopimuksen sopimuspuolina olevat EFTAn jäsenvaltiotOECD:n jäsenvaltiot- Australia- Kanada- Japani- Uusi-Seelanti- Sveitsi- Amerikan yhdysvallat".(1) Eli sota, vallankumous, luonnonkatastrofit, ydinvoimaan liittyvät onnettomuudet ja muut sellaiset, ei kuitenkaan niin kutsutut "kaupalliset suuronnettomuusriskit" (tuhoisat tappioiden kasautumiset yksityisille ostajille tai maille), jotka voidaan kattaa ylivahinkojälleenvakuutuksella ja jotka ovat kaupallisia riskejä.